КОМИ РЕСПУБЛИКАЛÖН ОЛАНПАС

**Коми Республикаса öткымын законодательнöй актö**

**вежсьöмъяс пыртöм йылысь**

Примитöма Коми Республикаса

Государственнöй Сöветöн 2010 вося рака тöлысь 18 лунö

**1 статья.** Пыртны «Коми Республикалöн государственнöй гражданскöй службаса чинъясын уджалысь йöзöс пенсияöн могмöдöм йылысь» Коми Республикаса Оланпасö (Коми Республикаса государственнöй власьт органъяслöн индöд-тшöктöмъяс, 2008, 5 №, 210 ст.; 11 №, 611 ст.) татшöм вежсьöмъяс:

1. 4 статьяса 7 юкöнын «1 пунктöн» кывъяс вежны «2 пунктöн» кывъясöн, «базöвöй юкöнысь» кывъяс вежны «страхöвöй юкöнлöн фиксируйтöм базöвöй ыдждаысь» кывъясöн.

2. 5 статьяын:

1) 1 юкöн киритны;

2) 2 юкöнын «II либö I группа инвалидносьт да уджавны позянлун дзескöдöмын III либö II степень индiгöн» кывъяс вежны «II либö I группа инвалидносьт индiгöн» кывъясöн;

3) 3 юкöнын «коймöд абзацын» да «сы лыдын» кывъяс киритны;

4) 4 юкöнын «1 пунктöн» кывъяс вежны «2 пунктöн» кывъясöн, «базöвöй юкöнысь» кывъяс вежны «страхöвöй юкöнлöн фиксируйтöм базöвöй ыдждаысь» кывъясöн.

3. 8 статьяса 3 юкöнын:

1) 1 пунктын «сы мында жö, мыйта» кывъяс вежны «сы мында, мыйта» кывъясöн, «мынтöны вöлi мынтыны дугöдлан лун кежлö» кывъяс бöрын содтыны «тайö Оланпаслöн 6 статьяса 1 юкöн серти артыштöм индексацияöн» кывъясöн;

2) 3 пунктын «инвалидносьтлöн индöм группа да уджавны позянлун дзескöдöмын степень сетöны» кывъяс вежны «инвалидносьтлöн индöм группа сетö» кывъясöн.

4. 9 статьяын:

1) 2 юкöнын:

а) 1 пунктын «коймöд абзацын» кывъяс киритны;

б) 2 пунктын «да уджавны позянлун дзескöдöмын степень, инвалидносьтлöн урчитöм группаыс да уджавны позянлун дзескöдöмын степеньыс оз кö сетны» кывъяс вежны «инвалидносьтлöн урчитöм группаыс оз кö сет» кывъясöн;

2) 5 юкöнö содтыны татшöм мöд абзац:

«Тайö Оланпаслöн 8 статьяса 1 юкöнлöн 1 пунктын индöм чинын уджалысь мортлöн, кодi босьтiс уна во уджалöмысь пенсия, мый индöма пöрысьлун серти кадысь водз оформитöм удж пенсия дорö, мый (уна во уджалöмысь пенсия) мынтöмсö вöлi дугöдöма тайö статьяса 1 юкöнлöн 2 пункт серти, индöм чинъясысь мездöм бöрын эм право шыöдчыны уна во уджалöмысь пенсия сылы выльысь индöм могысь сы мыйтта, мында вöлi мынтöма мынтыны дугöдан лун вылö тайö Оланпаслöн 6 статьяса 1 юкöн серти индексацияöн артыштöмöн, либö уна во уджалöмысь пенсия сылы выльысь индöм могысь урчитöм пöрадок серти.».

5. Коми Республикалöн государственнöй гражданскöй службаса чинъясын уджалысь йöзлы уна во уджалöмысь пенсия сетöм вылö Коми Республикалöн государственнöй гражданскöй службаса стажö пыртан кадколастъясö служитан (уджалан) чин лыддьöглöн (Оланпас дорö содтöдын) 4 пунктын «овмöс нуöдöм кузя» кывъяс бöрын содтыны «, техническöй» кыв.

**2 статья.** Пыртны «Коми Республикаса государственнöй гражданскöй службалöн öткымын юалöм йылысь» Коми Республикаса Оланпасö (Коми Республикаса государственнöй власьт органъяслöн индöд-тшöктöмъяс, 2005, 10 №, 4045 ст.; 2006, 2 №, 4206 ст.; 2007, 1 №, 4671 ст.; 2008, 5 №, 204 ст.; 11 №, 601 ст.; 12 №, 721 ст.; 2009, 7 №, 83 ст.; 16 №, 260 ст.; 34 №, 644 ст.; 2010, 5 №, 64 ст.) татшöм вежсьöмъяс:

1. 12 статьяса 2 юкöнлысь мöд абзац гижны тадзи:

«Ылi Войвыв да сыкöд öткодялöм районъясын олысь гражданалы вердысьöс воштöм кузя удж пенсия дорö быдтöлысся содтöд сьöм ыдждаыс содö лöсялана районнöй коэффициент вылö индöм гражданалöн индöм районъясын (местаясын) олан став кадколаст вылö:

1) гражданалы, кодъяс олöны Коми Республика мутасын Ылi Войвыв да сыкöд öткодялöм районъясын, - районнöй коэффициент мында, мый урчитсьö Коми Республикаса республиканскöй бюджетысь финансируйтана организацияясын уджалысьяслöн удждон дорö;

2) гражданалы, кодъяс олöны Коми Республика мутас сайын Ылi Войвыв да сыкöд öткодялöм районъясын, - районнöй коэффициент мында, мый содтыссьö удждон дорö федеральнöй законодательство серти.

Ылi Войвыв да сыкöд öткодялöм районъясысь гражданалöн пыр олан выль местаö мунöм дырйи вердысьöс воштöм кузя удж пенсия дорö быдтöлысся содтöд сьöм ыджда мынтыссьö районнöй коэффициентöг.».

2. 18 статьяö содтыны татшöм 61 юкöн:

«61. Тайö Оланпаслöн 12 статьяса 2, 5 юкöнлысь положениеяс паськалöны кувсьöм Коми Республикаса государственнöй служащöйлöн семьяö пырысьяслы, кодъяслы индöма вердысьöс воштöм кузя удж пенсия дорö содтöд сьöм тайö Оланпас вынсявтöдз.».

**3 статья.** Пыртны «Депутатъясöс, меставывса асвеськöдлан бöрйöм органö пырысьясöс, меставывса асвеськöдлан бöрйöм чина йöзöс, кодъяс ассьыныс полномочиеяссö олöмö пöртöны пырся подув вылын, пенсияöн могмöдöм йылысь» Коми Республикаса Оланпасö (Коми Республикаса государственнöй власьт органъяслöн индöд-тшöктöмъяс, 2008, 4 №, 124 ст.; 2009, 17 №, 286 ст.) татшöм вежсьöмъяс:

1. 1 статьяын:

1) 3 юкöн гижны тадзи:

«3. Ылi Войвыв районъясын да накöд öткодялан местаясын олысь гражданалы уна во уджалöмысь пенсия мындаыс содö лöсялана районнöй коэффициент вылö индöм гражданалöн индöм районъясын (местаясын) став кадколаст вылö:

1) гражданалы, кодъяс олöны Коми Республика мутасын Ылi Войвыв да сыкöд öткодялöм районъясын, - районнöй коэффициент мында, мый содтыссьö удждон дорö Коми Республикаса законодательство серти;

2) гражданалы, кодъяс олöны Коми Республика мутас сайын Ылi Войвыв да сыкöд öткодялöм районъясын, - районнöй коэффициент мында, мый содтыссьö удждон дорö федеральнöй законодательство серти.

Ылi Войвыв да сыкöд öткодялöм районъясысь гражданалöн пыр олан выль местаö мунöм дырйи вердысьöс воштöм кузя удж пенсия дорö быдтöлысся содтöд сьöм ыджда мынтыссьö районнöй коэффициентöг.»;

2) 4 юкöнса мöд абзацын «1,8 мында» кывъяс вежны «2,3 мында» кывъясöн, «оз унджык 1,8» кывъяс вежны «оз унджык 2,3» кывъясöн.

2. Коми Республикалöн Государственнöй Сöветса Веськöдлысьöс вежысь – Коми Республикаса государственнöй чинын уджалысь мортлöн сьöм вознаграждение мында серти муниципальнöй чинын уджалысь мортлöн чина окладлöн позяна мындаын (Оланпас дорö содтöдын):

«Кар кытш (муниципальнöй район)» юкöдö содтыны татшöм 31 позиция:

«

|  |  |  |  |  |
| --- | --- | --- | --- | --- |
| 31 | Муниципальнöй юкöнса Сöветлöн пырся комиссияса веськöдлысь | 81,1 | 81,1 | 81,1 |

».

**4 статья.** Пыртны «Коми Республикаын муниципальнöй службалöн öткымын юалöм йылысь» Коми Республикаса Оланпасö (Коми Республикаса государственнöй власьт органъяслöн индöд-тшöктöмъяс, 2007, 12 №, 5357 ст.; 2008, 5 №, 212 ст.; 6 №, 281 ст.; 11 №, 624 ст.; 2009, 11 №, 172 ст.; 17 №, 281 ст.; 33 №, 608 ст.) татшöм вежсьöмъяс:

1. 101 статьяын:

1) 10 юкöн киртны;

2) 11 юкöнын:

а) медводдза абзацын «группаяс да уджавны позянлун дзескöдöм III либö II степеньяс» кывъяс вежны «группаяс» кывйöн;

б) содтыны татшöм нёльöд абзац:

«Тайö юкöнын индöм йöзлысь пöрысьлун кузя удж пенсиясö индöны уна во уджалöмысь пенсия ыдждасö вежтöг (сэтшöм случай дырйи, кор инвалидносьт серти удж пенсиясö вежöны пöрысьлун серти удж пенсия вылö).».

1. 16 статьяса 2 юкöнлöн 3 пунктын «муниципальнöй службаын» кывъяс вежны «меставывса асвеськöдлан органъясын» кывъясöн.

**5 статья.** Тайö Оланпасыс вынсялö сiйöс официальнöя йöзöдöм бöрын дас лун мысти.

1 статьяса 1 да 2 пунктъяс, 3 пунктлöн 2 подпункт, 4 пунктлöн 1 подпункт, 4 статьяса 1 пункт паськалöны 2010 во тöвшöр тöлысь 1 лунсянь артмöм право йитöдъяс вылö.

Коми Республикаса Юралысь В.М.Гайзер

Сыктывкар

2010 вося рака тöлысь 29 лун

22-РЗ №

Вудж. Кузнецова Н.А., 6 121 пас